

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA VIDOVEC**

 **Općinsko vijeće**

KLASA: 602-01/18-01/08

URBROJ: 2186/10-01/1-18-04

Vidovec, 20. rujna 2018.

 Na temelju članka 141. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10 – isp., 90/11, 5/12, 16/12, 86/12, 126/12, 94/13, 152/14, 07/17 i 68/18) te članka 31. Statuta Općine Vidovec („Službeni vjesnik Varaždinske županije“, broj: 04/18.), Općinsko vijeće Općine Vidovec na 10. sjednici održanoj dana 20. rujna 2018. godine, donosi

  **O D L U K U**

**o sufinanciranju Programa produženog boravka učenika u osnovnim školama**

 **na području Općine Vidovec**

Članak 1.

 Ovom Odlukom o sufinanciranju Programa produženog boravka učenika u osnovnim školama na području Općine Vidovec (*u daljnjem tekstu: Odluka*) uređuje se organizacija i način financiranja Programa produženog boravka u osnovnim školama na području Općine Vidovec (*u daljnjem tekstu: škola*).

 Članak 2.

 Produženi boravak u smislu ove Odluke je organizirani boravak učenika u školi, prije i nakon redovite, obvezne nastave i školskih aktivnosti, u trajanju od 5 sati.

 Jedan sat produženog boravka traje 60 minuta.

 Godišnji Program rada produženog boravka donosi škola.

 Članak 3.

 Produženi boravak oblik je odgojno-obrazovnog rada namijenjen učenicima razredne nastave (od 1. do 4. razreda), a organizira se u odgojno-obrazovnim skupinama s najviše 28 učenika.
 Veličinu odgojno-obrazovnih skupina u produženom boravku potrebno je prilagoditi prostornim i organizacijskim mogućnostima škole.

Članak 4.

Cijena produženog boravka uključuje:

* trošak za rad učitelja koji izvodi Program produženog boravka,
* trošak prehrane učenika u obliku toplog obroka,
* troškove obrazovnog materijala i pribora potrebnog za izvođenje Programa.
* režijske troškove.

Članak 5.

U formiranju cijene Programa produženog boravka sudjeluju:

* roditelji učenika u iznosu 350,00 kuna mjesečno po učeniku,
* Varaždinska županija u iznosu 100,00 kuna mjesečno po učeniku,
* Općina Vidovec u preostalom iznosu do pune mjesečne cijene.

Članak 6.

Produženi boravak Općina Vidovec će sufinancirati razmjerno broju učenika s područja Općine Vidovec koji će se koristiti uslugom produženog boravka.

Članak 7.

 Financijska sredstva za sufinanciranje produženog boravka Općina Vidovec će osigurati u svom Proračunu.

 Članak 8.

Financijska sredstva uplaćivati će se osnovnim školama prema mjesečnom obračunu dostavljenom od strane osnovnih škola s pripadajućim popisom djece koja su se koristila uslugom produženog boravka.

 Članak 9.

Ova Odluka stupa na snagu prvog dana od dana objave u „Službenom vjesniku Varaždinske županije“.

Općinsko vijeće Općine Vidovec

 Predsjednik
 Zdravko Pizek